open-index/open-wikipedia-markdown huggingface dataset:
Henrique Capriles Radonski

**Henrique Capriles Radonski**, nasido en Karakas, Venezuela, el 11 de Djulio de 1972, es un polítiko i avokato venezuelano, ke es oy endiya el governador del estado de Miranda entre los anyos 2008 i 2012. Yegó a ser el último i más djoven Visepresidente del antiko Kongreso de Venezuela i Presidente de la Kamara de Diputados entre los anyos 1999 i 2000. Fue endemas alkalde de la munisipalidad de Baruta, entre los anyos 2000 i 2008. Es fondador i líder del partito sentro-umanista, Primero Djustisia, i fue koordinador nasional de esta organizasion politika fina 2008. Es endemás el aktual kandidato a las eleksiones presidensialas de 2012.

## Orijin
La su madre, Mónica Cristina Radonski Bochenek, es de famiya djudia rusa i poloneza, la kuala yegó a Venezuela fuyendo del Olokósto i de la Sigunda Gerra Mondiala. El su padre, Henrique Capriles García, es de una famiya sefardi de la isola de Kurasao. Anke su famiyas son de orijin djudio, Henrique fue kriado komo katóliko, la kuala es la relijion de la majorita de los venezuelanos.

## Referensias


Kateggoría:Politikos de Venezuela
Kateggoría:Personas de orijen sefaradi
Kateggoría:Avokatos de Venezuela
Maduro

**Maduro** es una alkunya de orijin sefardi ke aze referensia a:
* Debora Levy Maduro
* Elías David Curiel, ijo de David Curiel Maduro
* Max Delvalle Levy-Maduro
* George Maduro
* Hedwiges (Martínez) Maduro (es)

* Maduro & Curiel's Bank N.V., un banko de la isola de Kurasao
Katēggoría:Alkunyas
Ho Chi Minh

**Ho Chi Minh** (en lingua vietnameza **Hô Chi Minh**) es el nombre de gerra de **Nguyễn Sinh Cung**, un politiko vietnamezo nasido en la Provinsia de Nghệ An (Indokina Fransesa) el 19 de mayo de 1890 i muerto en Hanoi (Vietnam del Nord) el 2 de sietembre de 1969, el kualo era el shefe de la gerra de Vietnam por la su independensia kuando era una kolonia fransesa i ke yegó a ser el primer Presidente de la Repuvlika Demokratica de Vietnam el 2 de sietembre de 1945, kuando Vietnam del Nord alkansó la su independensia, fina la su muerte. Era shefe del Partito Komunista de Vietnam. En su onor se trokó el nombre de la sivdad de Saigon, la aktuala kapitala ekonomika de Vietnam reunifikado al eskapar la Gerra de Vietnam, en *[[Sivdad Ho Chi Minh]]*.

## Atamientos eksternos

Katēggoría:Politikos
Katēggoría:Vietnam
Erensia dela Umanitad

**Erensia dela Umanitad** es el titolo ke da la UNESCO a akeyos lugares naturales o echos por el ombre ke se topan en la lista del **Programa Erensia de la Umanitad**, la kuala es kudiada por el Komité de Erensia de la Umanitad, enel kualo azen parte 21 payises eskojidos por la Asamblea Jenerala de Payises Myembros.

El objektivo del programa es kudiar, ordenar i azer de la konosensya de la sosyeté los sitios kon emportansia kulturala, o naturala lisionados kon la erensia komun de la umanidad. Basho alkunas kondisiones, estos sitios pueden tener parás del Fondo para la Defensa de la Erensia de la Umanidad; este programa fue kriado enel anyo 1972 i 188 payises tienen firmado el akódro.

Fina el anyo 2011, la lista de lugares Erensia de la Umanitad tiene 936 sitios, de los kualos 725 son naturales, 183 kulturalos i 28 mesklados, en 153 payises; italia tiene la mayor kantidad de sitios en esta lista, 47. 

Kada uno de los lugares yamados Erensia de la Umanitad pertenesen al payis ande se topan, mas estan konsiderados parte del entereso de la komunidad internasionala i kale ser kudiado para las muevas djenerasiones.

*
Kateggoría:Akódros internasionales
Kateggoría:UNESCO
Vung Tau

**Vung Tau** es un puevlo de la provinsia de Ba Ria-Vung Tau en la junta de Dong Nam Bo en Vietnam.
El Ayroporto Vung Tau (en vietnamezo *Sân bay Vung Tau*) es un ayroporto ubikado serka de la sivdad de Vung Tau.

Katēggoría:Vietnam
Kateggoría:Vikipedya:Artikolos kon grafia ladina
Protektorado Fransez de Maroko

El **Protektorado Fransez de Marroko** (en arabo حماية فرنسا في المغرب, *Himaïet Fransa fi El-Maghreb*; en lingua fransesa *Protectorat français du Maroc*) era un protektorado fransez kriado por el Akódro de Fes. El Marroko Fransez no okupó el nord del payis, el kualo era un protektorado de Espanya. Egzistió desde 1912 fina la independensia de Marroko el 2 de Marso de 1956; a el apartenia todo el payis entre Fes i Rabat verso Mogador.

Katēggoría:Maroko
Katēggoría:Fransia
Katēggoría:Maroko Fransez
Fes

**Fes** o **Fez** (en arabo **فـاس**, Fās; en lingua fransesa **Fès**) es la tresera sivdad mas grande de Marroko, diskués de Kasablanka i Rabat, kon una povlasión de 946.815 avitantes en la anyada de 2004. 

Fes es la sivdad kapitala del Islam en Marroko, endemas de kapitala de la rejion de Fes-Bulman i de la provinsia de Fes. Se topa en la rejion konosida en la epoka antika komo *[[Mauritania Tingitana|Hispania Nova]]*. Es una de las kuatro sivdades marrokanas yamadas *imperialas*, endjunto kon Marrakesh, Meknes i Rabat. Es el sentro kulturalo i relijiozo del payis. la su universita es konosida por el ambezamiento del arabo i de la relijion musulmana, faktos ke la azen bushkada por munchos elevos marrokanos.

La sivdad esta partajada en tres partes, **Fez el-Bali**, la sivdad antika, arientro de las muros, **Fès el-Jdid**, la sivdad mueva. ande se topa la *Mellah*, la máale djudia i la *Ville Nouvelle* (Viya Mueva), la parte fransesa al nord-oksidente de la sivdad. La **[[medina de Fez]] el-Bali**, fue deklarada erensia kulturala de la Umanidad por la UNESCO enel anyo 1981. La sivdad tiene un ayroporto, el Ayroporto Saïss.

## Sivdades ermanas

Katēggoría:Lokalidades de Maroko
Katēggoría:Erensia kulturala de la Umanidad
Kateggoría:Lokalidades kon asentamientos sefaradis
Dialekto Kastilyano-Chileno

El **Dialekto Kastilyano-Chileno** (en kastilyano: *Castellano Chileno*) es el dialekto lokal derivado del kastilyano avlado en Chile.

Alkunos enshemplos de biervos avlados en Chile:

* **A la guaite**: estar alerta 
* **A la ñoña**: muy lejos
* **Al tiro**: de inmediato
* **¿Cachái?**: komprendes?
* **Bacán**: impresionante
* **Humita**: komida chilena

## Ver endemas
* Chile
* Lingua castilyana
* Ispanoamerika

## Referensias


## Bibliografiya
* Lipski, John M. (1994). *Latin American Spanish*. Essex, England: Longman Group Limited.

## Atamientos eksternos

* ''Diccionario de Modismos Chilenos'' - Comprehensive "Dictionary of Chilean Terms" 
* Contact Chile Chilean Spanish - short guide to Chilean Spanish 

Katēggoría:Chile
Kateggoría:Vikipedya:Artikolos kon grafia ladina
Katēggoría:Linguas
Katēggoría:Dialektos
Kanyete (Chile)

**Kanyete** (en espanyol: *Cañete*) es una sivdad i komuna de Chile en el vilayet de Arauko, fondada enel anyo 1558 komo *Cañete de la Frontera*. Esta ubikada a 135 km al sud de Konsepsion.  Tiene 31.270 avitantes i una ekstension de 760 km2 (2002).

## Ver endemas
* Fuerte Tukapel
* Batalla de Tukapel
* Pedro de Valdivia
* Lautaro
* Lago Lanalue
* Lago Lleu-lleu
* Valle de Kayukupil
* Trajedia de Kanyete

## Referensias


## Enlasos eksternos
* Cañete.cl 

Kateggoría:Vikipedya:Artikolos kon grafia ladina
Katēggoría:Lokalidades de la Rejion del Biobío
Yumbel

**Yumbel** es una komuna chilena, fondada enel anyo 1585 komo *San Felipe de Austria*. Tiene 20.498 avitantes i una ekstension de 765 km2 (2002).

## Ver endemas
* Masakre de Laja

## Referensias


## Enlasos eksternos
* Yumbel.cl 

Kateggoría:Vikipedya:Artikolos kon grafia ladina
Katēggoría:Lokalidades de la Rejion del Biobío
Vitakura

**Vitakura** (**Vitacura**, en lingua kastilyana) es una komuna chilena ke se topa enel Gran Santiago. Fondada en 1981 tiene 81.499 avitantes i una ekstension de 28 km2 (2002). Las sus Koordenadas son uvikadas en la pozisiyón .

## Ver endemas
* Gran Santiago

## Referensias


## Enlasos eksternos
* Vitacura.cl 

Kateggoría:Vikipedya:Artikolos kon grafia ladina
Katēggoría:Lokalidades de Chile
Kateggoría:Lokalidades kon mas de 50.000 moradores
Repuvlika

Una **Republika** (en lingua latina, *res publica* «la koza publika, lo ke es publiko») es una forma de organisasion del Estado, kon una definision grande, ma todas las definisiones akódran ke el kontrolo del payis esta en la nasion i no en un payis ajeno, i ke arientro de la organisasion del governo egziste un partajamiento de los puederes del Estado, kontrario a las monarkiyas, en las kualas un shef de estado tiene la majorita de los puederes. Se uede dezir ke la diferensia klara kon la monarkiya es ke manka un rey ke es sigido diskués por otro rey de manera erensiaria, mientres ke la republika tiene un presidente elekto.
Kateggoría:Dirito konstitusionalo
Kateggoría:Formas de governo
Can Bonomo

**Can Bonomo** es un kantadero turkano de orijin sefardi ke va apresentar a la Turkiya enel Konkorso del kanto de Evrovizyón 2012.

## Biografiya
Bonomo nasio en Izmir, Turkiya i ambezó a tanyer la gitara de edad de 8 anyos. Kuando era un manseviko de 17 anyos, dechidió dar un empesijo a su karriera musikala komo produktor en Estambol, endemas de ambezar televizyón i sinema en la İstanbul Bilgi Üniversitesi, ande sus programas eran apresentados en kanales de radio konosidos komo *Number One FM*, *Radio101* i *Radio Class*. Diskués de esto, apresentó programas en kanales de televizyón internasionales komo MTV i Number One TV.

## Evrovizyón 2012
Can Bonomo fue yamado en Jenero de 2012 para apresentar a la Turkiya enel Konkorso del kanto de Evrovizyón 2012, el kualo se va afitar en mayo de 2012 en la sivdad de Baku, Azerbaidjan.

## Diskografiya
* Meczup (2011)

## Premios
* *2011 Golden Butterfly Television Awards* - Amijor Muevo Kantador

## Referensias



## Atamientos eksternos
* Oja web ofisiala

Katēggoría:Djudios de Turkia
Kateggoría:Kantaderos de la Turkiya
Kateggoría:Sefaradim‎
Kateggoría:Kantaderos en Evrovizyón 2012
Hürriyet

**Hürriyet** es un jurnal de la Turkiya, endjunto a Zaman i Sabah). Es puvlikado por el grup de entreprisas Doğan i anke dize ser liberalo de sentro-siedra, tiene una tendensia kemalista emportante. Tiene endemas una versiyon chika en lingua inglesa en internet, endemas de la versiyon en lingua turka.

## Atamientos eksternos
* Hürriyet Gazetesi

Kateggoría:Djurnales de la Turkiya
Kateggoría:Djurnales en turko
Kateggoría:Kemalizmo
Nuevo Mundo Israelita

**Nuevo Mundo Israelita** es un djurnal djudio de Karakas, Venezuela. Orijinalmente fondado enel anyo 1943 por Moisés Sananes, fue yamado *Nuevo Mundo Israelita* enel anyo 1973 diskués de merkarlo Moisés Garzón i Ruben Merenfeld. Es un jurnal publikado una vez por semana sin koste para la komunita djudia de Venezuela. Tiene artikolos yevados de otros jurnales djudios i tresladados al kastilyano, komo Aurora, Haaretz, Jerusalem Post, Iton Gadol i Yediot Ahronot; endemas tiene artikolos echos por jurnalistos propios i artikolos de opinion. El su direktor es Sami Rozenbaum.

## Seksiyon Judeo-Espanyola
Una seksiyon en lingua djudeo-espanyola es publikada kon artikolos de Sefaradimuestro, Şalom i El Amaneser.

## Referensias


## Atamientos eksternos
*Oja web del Nuevo Mundo Israelita

Katēggoría:Jurnales
Kateggoría:Vikipedya:Artikolos kon grafia ladina
Darija

**Darija** (**الدارجة**, *(ad-)dārija*), endemas yamado **derija** o ** darja**, 'dialekto' en arabo) es el biervo uzado por los avlantes de los lashones del Maghreb del arabo para yamar a los dialetkos i variantes rejionalas. Los diferentes lashones del darija uzan biervos kitados de las linguas de las potensias kolonialas de la rejión, la lingua fransesa i la lingua kastilyana, ansina komo endemas de los diferentes lashones tamazight, ma no es una lingua eskrita, ya ke para los medios de komunikasion es uzado el arabo moderno standard o الفصحى, (al-)fuṣḥā.

**Darija** puede endemas azer referensia a Hassaniya, el lashon arabo avlado por los saharauis en Mauritania i el Sahara Oksidental.

## Ver endemas
* Lashones del arabo

## Atamientos eksternos
* Curso en línea de árabe marroquí 
* Minicurso descargable de árabe marroquí (en inglés)

Kateggoría:Arabo
Kateggoría:Maghreb
Kateggoría:Maroko
Kateggoría:Arjelia
Kateggoría:Tunesia
Kateggoría:Meliya
Kateggoría:Seuta
Konsejo de Evropa

El **Konsejo de Evropa** (akurtado **KdE**; en fransez: *Conseil de l'Europe* i en inglez: *Council of Europe*) es una organizasion internasyonala rejionala kon el buto de promover por modre de la kooperasion de los payises de la Evropa la kriasion de un espasio politiko i djudisialo komun a todos los payises del kontinente, bazado ensima de los valores de la demokrasia, los diritos umanos i el estato de dirito. 

Konformado enel Kongreso afitado en La Aya el 7 de mayo de 1948, el Konsejo de Evropa es la más antika de las organisasiones ke bushkan la integrasion evropea i ansina, es la unika de la kuala azen parte todos los sus payises, eksepto Belarus i Kazakistan, deke tienen una rejima autokratika la kuala va en kontro de los valores del KdE, ni la Sivdad del Vatikano por ser solo la sede de una iglesia. Ansina, el Konsejo de Evropa esta konformado por 47 payises, todos los de la Evropa jeografika. Dinguno de los estatos evropeos no rekonosidos por las Nasiones Unidas (Kosovo, la Repuvlika Turkana del Nord de Kipre, Osetia del Sud, Abjasia, Transdnistria i Nagorno-Karabah) azen parte oy endiya del Konsejo de Evropa, mientres ke la Santa Sede aze parte komo observador, endemas de sinko payises no -evropeos: los Estados Unidos, Kanada, Japon, Israel i Meksiko. Esta konsiderado uno de los foros politikos i djuridikos mas emportantes de la integrasion evropea.
## Referensias
Amir Benayoun

**Amir Benayoun** (en ivrit: עמיר בניון) (nasido el 30 de Ogusto de 1975) es un kantadero yisraeliano.

## Biografiya
### Mansevez i empesijos de su karriera
Amir Benayoun nasió en Be'er Sheva a Maxim i Esther Benayoun, de orijin arjeliano. El su padre, Maxim Benayoun, era un konosido tanyedor de Ut. Desde chiko amostró entereso en la muzika, tanyendo kon el su padre i su ermano. Mientres ke eskrivía kantikas, lavorava en las kazas. Diskués de ser askeptado para azer la Tsavá, fue kitado por tener lisiones kon drogas, por lo ke izo un programa de kura de drogas.

Enel anyo 1999, Benayoun apresentó el su primer album, "Rak At" (Solo tu), el kualo vendió 40.000 kopias. Diskués de este, amostró el sigundo album i enel anyo 2002 el treséro, "Shalechet" (Otonyo), el kualo yegó a tener muncha reushitá, aziendo a Benayoun uno de los kantaderos mas emportantes en la muzika yisraeliana.

### Premios i lavoros kon otros kantaderos
Endemas, tiene eskritas kantikas para otros kantaderos, komo Gidi Gov i Gali Atari. 

Enel anyo 2006, Benayoun resivió el premio Akum por la su kantika, "Nitzaht Iti akol", ma no akseptó i dechidió darlo komo sedaká.

Enel anyo 2011, Benayoun krió un album en arabo yamado "Zini" para suportar al puevlo en Suriya,  kon kantikas bazadas enel livro de Koelet.

## Diskografiya
### Albums
* Rak At (רק את - Solo tu) 1999
* Oto Makom, Ota Aruah (אותו מקום אותה הרוח - Mizmo lugar, mizma alma) 1999
* Shalehet (שלכת - Otonyo) 2002
* Nizaht Iti Hakol (ניצחת איתי הכל - Ganaste todo kon mi) 2004
* Akol Ad Lekan (הכל עד לכאן - Todo fino akí) 2006
* Aluf Beshahor (אלוף בשחור - Ganador en Preto) 2007
* Omed Basha'ar (עומד בשער - Alevantado en la puerta) 2008
* Mahshavot - kon Yehuda Masas (מחשבות - Penserios) 2010
* Lada'at Akol (לדעת הכל - Konoser todo) 2010
* Zini (en Arabo) 2011 
* Etz Al May'im (עץ על מים - Arvole enel agua) 2012

### Kompilasiones
* Sha'a Shel Or (שעה של אור - Ora de la luz) 2009

### Mini Albums
* Amiklat (המקלט - El Avrígo) 2011

## Atamientos Eksternos
*Ensima de Amir Benayoun en la oja web de su kompanyia de diskos, "Nevel Asor" (en Ivrit)

## Referensias


Kateggoría:Kantaderos en Ivrit
Kateggoría:Yisraelianos de orijin Arjeliano
De fakto

**De fakto** es una ekspresion en lingua latina (*de facto*) ke sinyifika ke un afito no tiene akseptasion de la ley i afita por huérsa de los faktos, al kontrario de *[[de jure]]*, lo kualo sinyifika «de dirito». Un afito **de fakto** es akel ke anke egziste, no tiene rekonosimyénto formal, ni por la ley ni por las autoridades. Por enshemplo, una persona puede estar lavorando en un buró *de fakto* sin ke este empiego sea yamado por un kontrato o por modre de yamamiento por la autoridad; un payis puede ser independiente *de fakto* sin ser rekonosido por la ONU o por los payises; una pareja puede estar endjunta *de fakto*, deke en su vida de famiya i sosyal es konosida komo una, ma no tiene el rekonosimyento formal asigun la ley, ya ke no izieron kazamyénto.

Kateggoría:Lingua latina
Kateggoría:Dirito
Antofagasta

**Antofagasta** es una sivdad de Chile i es la kapitala de la rejión de Antofagasta. Fue fondada enel anyo 1868 komo *La Chimba*. En 2002, la sivdad tuvo 296.905 avitantes i su komuna aktualmente tiene una ekstension de 30.718 km2. 

## Ver endemas
* Kaleta Koloso
* Mejillones

## Atamientos eksternos

* Sitio ofisial de la sivdad 

Kateggoría:Vikipedya:Artikolos kon grafia ladina

Kateggoría:Lokalidades kon mas de 100.000 moradores
Diya Internasional de la Lingua Madre

El **Diya Internasional de la [[lingua madre]]** se krió en la UNESCO el 21 de Fevrero de 2000, i es fiestado en esta data kada anyo en los payises ke azen parte de la UNESCO i endemas en las fráguas de la misma, kon el buto de dezvelopar la diversita kulturala i linguistika, endemas del uzo de munchas linguas, espesialmente akeyas linguas en perikolo.

Este diya fue eskojido espesialmente por la akseptasion internasionala del Movimento por la Lingua Bengali fiestado en Bangladesh el Diya del Movimento por la Lingua desde 1952, kuando la polisiya i la armada de Pakistan dechidieron tirar balas en kontro de los avlantes de lingua bengali, los kualos manifestavan sus diritos linguistikos en las kalejas de la sivdad de Dhaka.

## Temas del Día internacional de la lengua materna
Kada anyada el Dia Internasional de la Lingua Madre tiene un tema, el kualo es echo konosido por la UNESCO.
* 2000, Priméra selebrasion del Diya Internasional de la Lingua Madre
* 2001, Sigunda selebrasion 
* 2002, Diversita linguistika: 3.000 Linguas en perikolo (*slogan*: "En la galaksia de linguas, kada biervo es una estreya")
* 2003, Katrena selebrasion 
* 2004, Ambezamyento de las kreaturas (En la frágua de la UNESCO afilu era topada "una amostra de los livros uzados por las kreaturas en todo el mundo, ansina amostrando el modo enel kualo las kreaturas ambezan a meldar i eskrivir en la eskola")
* 2005, Eskritura Braille i linguas de sinyos
* 2006, Las linguas i la internet
* 2007, La Edukasion multilinguistika
* 2008, Anyo Internasional de las Linguas
* 2009, Diezena selebrasion
* 2010, Anyo Internasional del rankontro de las kulturas
* 2011, Las teknolojiyas de la informasion i de la komunikasion kon el buto de kudiar i promover las linguas i la diversita linguistika
* 2012, Ambezamiento de la lingua materna i una edukasion inklusiva

## Ver endemas

* Atlas de la UNESCO de las Linguas en Perikolo del Mundo
* Imperializmo linguistiko
* Index Translationum
* Lingua madre
* Radio de la ONU

## Referensias


## Atamientos eksternos
*Las linguas en perikolo. UNESCO 

Kateggoría:UNESCO
Kateggoría:Lingua madre
Kateggoría:Linguas en perikolo
Kateggoría:Diritos linguistikos
Kateggoría:Diya Internasional
Kateggoría:Linguistika
Lingua madre

La **lingua madre** es la primera lingua o lashon ke una persona se ambeza. Se aze difrente de las sigundas linguas las kualas son ambezadas diskués. El Diya Internasional de la Lingua Madre es el 21 de Fevrero.

Asigun la akademika Louise Dabène, de la Universita Stendhal de Grenoble, egzisten varios aspektos ke azen a una lingua, lingua madre:
* La lingua avlada por la madre a la kreatura.
* La primera lingua ambezada.
* La lingua ke es amijor konosida por la persona. Esta relasionada kon la emportansia ke da la persona de modo subjektivo.
* La lingua ambezada de forma natural, sin lisiones en la akademia.

Por esto, espesialmente en akeyas rejiones ande se avlan linguas minoritarias, se topan mas de una lingua komo lingua madre.

## Referensias


Kateggoría:Lingua madre
Kateggoría:Linguistika
Kateggoría:Diritos linguistikos
Esther Abraham

**Esther Victoria Abraham Khan** era una aktrisa de orijin djudio i produktora de sinema de Bollywood, en la India. Fue endemas la primera mujer Miss India enel anyo 1947. Basho el nombre artistiko *Pramila*, izo una karriera komo aktrisa i diskués produktora de filmos, yegando a ser la primera mujer en la India produktora, kon su entreprisa *Silver Productions*.

Nasida en una famiya djudia de orijin sefardi de la sivdad de Kolkata, el antonses primer ministro Morarji Desai la yevó a prizión por modre de sus viajes a Pakistan, ke izieron pensar ke eya era una espia para este payis. Se espozó kon el direktor de sinema de orijin parsi Nari Gadhali. Tuvo katro ijos, entre eyos el aktor Haidar Ali i una ija, Naqi Jahan.

Pramila murio el 6 de Ogusto de 2006.

## Filmografiya
**Ulti Ganga*
**Bijli*
**Basant*
**Jungle King*
**Bade Nawab Saab*
**Thaang*

## Referensias


## Atamientos eksternos
*Shalom Bollywood, the untold story of Jews and Bollywood

Kateggoría:Djudios de la India
Kateggoría:Sefaradim‎
Kateggoría:Bollywood
Fleur Ezekiel

**Fleur Ezekiel** era una modelo de la India ke yegó a ser Miss India World enel anyo 1959 i ansina la primera Miss India enel konkorso Miss World. Nasida en una famiya Bene Israel.

## Referensias


Kateggoría:Djudios de la India
Kateggoría:Sefaradim‎
Kateggoría:Bollywood
Kateggoría:Bene Israel
Gharnati

**Gharnati** aze referensia ala muzika de Arjelia kon orijin en Al-Andalus; se yama ansina por modre del nombre en arabo de la sivdad espanyola de Granada. La muzika gharnati es espesialmente kudiada en las sivdades de Tlemcen, la kuala es konsiderada la sivdad ermana afrikana de Granada, ansina komo Fes es la sivdad ermana de Kordova. 

Endemás, este estil de muzika klasika andalusi se konose en otras sivdades komo Oran i Sidi-Bel-Abbès en Arjelia.

## Kantaderos konosidos de Gharnati
* Larbi Bensari
* Abdelkrim Dali
* Sfindja Mohamed Ben Ali
* Mohamed Ben Teffahi
* Abderrahmane Menemmeche 
* Ben Farachou
* Sid Ahmed Serri
* Cheikha Tetma 
* Fadhéla Dziria 
* Meriem Fekkaï 
* Reinette l'Oranaise
* El Hadj Mohamed El Ghaffour
* El Hachemi Guerouabi
* El Hadj Djaïdir Hamidou
* Mohamed Fakhardji
* M'alem Bouchara
* Fekhardji Mohamed
* Saoud l'Oranais

## Referensias

Kateggoría:Al-Andalus
Kateggoría:Muzika de Arjelia
Kateggoría:Muzika de Marroko
Lingua muerta

Se yama **lingua muerta** a akeyas linguas ke no son avladas komo lingua madre por dinguno, i endemas no es uzada de modo natural por dinguna komunidad de avlantes.

Alkunas linguas muertas son ainda uzadas komo sigunda lingua, lingua klasika o lingua relijioza, ma la lingua ya no es avlada por dinguna kreatura komo lingua madre Afilu en estos kavzos la lingua no krese o bive komo akontese kon las linguas bivas. Se yama **amortamiento linguistiko** a kualo akontese enel trokamiento linguistiko kuando una lingua piedre todos los sus avlantes.

Katēggoría:Linguas muertas
Emek

**Emek** es una maále en la sivdad de Ankara, Turkiya; kontiyene dos kaminos prinsipales, 8.Cadde i 4.Cadde. Se topa enel distrito de Çankaya.

Kateggoría:Maáles de Ankara
Kateggoría:Ankara
Mar Preta

La **mar Preta** (en lingua abhazia : Амшын Еиқәа; en lingua jeorjiana შავი ზღვა; en lingua turka Karadeniz; en lingua grega del Pontus Μαύρον Θάλασσα, Εύξεινος Πόντος; en lingua bulgariana Черно море; en lingua rumana Marea Neagră; en lingua rusa Чёрное море; en lingua ukraniana Чорне море; en Lingua tartara de Krimea: Qara deñiz) es una mar ke partaja la Evropa Oryentala de Asia Oksidentala i esta limitado por el sud-este de la Evropa, el Kavkaz i la peninsola de Anatolia (Turkiya), ma estakonektado a traverso del Bosfor i la mar de Marmara a la mar Mediterranea i el Oseano Atlantiko; endemás, el estrecho de Kerch, la konekta kon la mar de Azov.
 
La mar Preta tiene un tamanyo de 436.350 km², una ondura maksima de de 2.214 m, i un volumen de 547.000 km³. Tiene sus limitos kon las montanyas del Pontus, al sud i el Kavkaz al este; Se ekstiende unos 1.175 km de Este a Oeste. A traverso del Bosfor yegan unos 200 km³ de agua de la mar kada anyo, endemas de.320 km³ de agua freska desde los rios ke yegan ala mar, de los kualos el mas emportante es el Danub.

## Atamientos eksternos

## Referensias


Katēggoría:Mar Preta
Katēggoría:Jeografiya de Evropa
Korea del Sud

La **Repuvlika de Korea** (hangul: 대한민국, hanja: 大韓民國, *Daehan Minguk* o *Taehan Min'kuk*), konosida koko **Korea del Sud**, es un payis ke se topa en la Asia Oryentala, enel sud de la peninsola Koreana. Tiene sus limitos al nord kon la Repuvlika Popular Demokratika de Korea (o Korea del Nord), kon la kuala konformava un solo payis fina 1945. Al este se topa la mar de Japon (o mar Oryentala), al sud el estrecho de Korea, el kualo partaja la peninsola de Japon, i al oeste se topa la mar Amariya. Endemas, el payis tiene unas tres mil islas, entre las kualas estan Jeju, Ulleungdo i Dokdo. Kaji la mitad de la povlasion del payis bive en la sivdad kapitala, Seul, o en la rejion metropolitana, una de las mas grandes del mundo.

## Referensias

Kateggoría:Paizes
Kateggoría:Paizes de Asia
Ocho Kandelikas

"**Ocho Kandelikas**" es una kantika djudia la kuala es kantada en la fieta de Hanukka. Esta kantika es kantada en lingua djudeo-espanyola, la lingua djudia avlada por las komunitas sefaradis. Esta kantika es kantada komo el tango de la Arjentina, kon akordeon i violinos. Anke su sonete es muy tradisional, esta kantika es modérna, eskrita por la kantadera Amerikana de orijin djudeo-bosnio Flory Jagoda enel anyo 1983. 

La kantika aze referensia al plazer de un ninyo kuando ensiende las kandelas de la Hanukkiya. Esta kantika endemas tiene versiyones de la orkesta Pink Martini, los grupos Hip Hop Hoodios i DeLeon, el grupo de kantaderas *a capella* Vocolot, el paitan Alberto Mizrahi (Yamado "el Pavarotti de la muzika relijioza djudia modérna") i Yasmin Levy, una kantadera yisraeliana de muzika en lingua djudeo-espanyola.

## Referensias

Kateggoría:Muzika de Hanukka   
Kateggoría:Lingua djudeo-espanyola
Me'am Lo'ez

**Me'am Lo'ez** (en ivrit **מעם לועז**), empesijado por el haham Ya'akov Kuli (en ivrit **יעקב כולי**) enel anyo 1730, es un livro de komentarios ensima del Tanah eskrito en la lingua djudeo-espanyola i se kreye es el livro amijor konosido en esta lingua. 

En los dias del sinyor haham Huli, muncha djente en la Turkiya no tenían muncha konosensya del ivrit kon el buto de meldar i estudiar la Tora i sus komentarios en la lingua orijinala. Antonses el haham Huli dechidió el empesijo del lavoro de kriar un livro enel kual los mas emportantes temas de la Tora puediesen ser meldados en esta lingua. El livro fue partajado de akodro kon la parashat ashavua, i kada detalyo es eksplikado de akódro kon el Midrash i el Talmud. En la su entroduksiyon, el haham Kuli dize ke "kualunke ke meldase el *Me'am Lo'ez* kada diya va pueder dezir en los Shamayim ke ambezó toda la Tora, ya ke todos los sus aspektos estan enel". 

## Eskritores
Anke el sinyor Huli dio el empesijo de kriar este livro, el murio dos anyos diskués de eskapar de eskrivir Bereshit i dos treseras partes de Shemot. Antonses i por módre del entereso de las komunitas enel lavoro del haham Kuli, se dechidió kompletar los komentarios. El haham Its.hak Magriso kompletó Shemot, i eskrivió komentarios para Vayikrá i Bamidbar. Dvarim fue eskrito por el haham Its.hak Behor Agruiti; el komentario de Yeoshua fue eskrito por el haham Rahamim Menahem Mitrani, el de Megilat Ester por el haham Rafael Hiyya Pontremoli; el haham Smhmuel Yerushalmi tresladó los komentarios al ivrit.

## Tresladasiones
El Me'am Loez se izo pishín konosido en las komunitas de Espanya, la Turkiya, Marroko i Ayifto. Diskués del Olokósto, munchas komunitas djudias avlantes de la lingua djudeo-espanyola desharon de egzistir, ma munchas tresladasiones del Me'am Lo'ez fueron echas i ainda se topan en munchas esnogas oy endiya. Enel anyo 1967, una tresladasion al ivrit, yamada 
Yalkut Me'am Lo'ez, fue eskrita por el haham Shmuel Kravitzer. La primera tresladasion, *The Torah Anthology*, fue eskrita (prinsipalmente) por el haham Aryeh Kaplan; esta tresladasion yevó el Me'am Lo'ez a las komunitas ashkenazis. Enel anyo 1964, dos akademikos katolikos de la Universita de Granada tresladaron la ovra a la lingua kastilyana, ma aparentemente, al mankar konsensya de las linguas turka i djudeo-espanyola kavzó ke se topasen alkunos yerros en la tresladasion, afilu es una ovra emportante.

## Atamientos eksternos
* Moznaim: Me'am Lo'ez / Torah Anthology 
* הקדמותיו של יעקב כולי ל'מעם לועז' בעברית ובלאדינו
* '''The "MeAm Loez" - Champion of the common man'''. Haham Aryeh Kaplan 

## Referensias


Kateggoría:Tanah
Kateggoría:Lingua djudeo-espanyola
Edad de Oro de la Kultura djudia en Espanya

La **edad de oro de la kultura djudia en Espanya**, aze referensia a la epoka en la kuala la peninsola Iberika se topava basho kontrolo musulmano i egzistia una toleransia de los djudios, por lo kualo la su kultura, relijion i ekonomiya se dezveloparon muncho.

Esta "Edad de Oro", asigun los akademikos, puede tener su empesijo en dos datas diferentes:
:* Entre los anyos 711 i 718, diskués de la konkista de los Umayas.
:* Enel anyo 912, basho el governo de Abd-al-Rahman III.

Esta edad yegó fina alkuna de estas datas propozadas:
:* El anyo 1031, kuando sehó de egzistir el Kalifato de Kordova.
:* Enel anyo 1066, data del amortamyénto de djudios en Granada.
:* Enel anyo 1090, kuando arivaron los Almoravidos.
:* Enel syéklo XII, kuando arivaron los Almohados.

Kateggoría:Istoria de los djudios en Espanya
Kateggoría:Djudaizmo
Levanon

**Levanon** (en arabo: **لبنان**, *Lubnān*), ofisialmente **Repúvlika Levaneza** (arabo:**الجمهوريّة اللبنانيّة**, *Al-Yumhūriyya al-Lubnāniyya*), es un payis ke se topa enel Medio Oryente ke tiene sus limitos al sud kon Israel, al nord i al este kon Surya i kon la mar Mediterranea al oeste.

Fina los anyos 1970 era el sentro de las finansas del Medio Oryente, lo kualo kavzava ser konosido komo «*la [[Suisa]] del Medio Oryente*». Ma esta rikeza fue amatada por la Gerra sivil de Levanon entre los anyos 1975 i 1990), la kuala destruyó el balans politiko del payis. Las gerras internas i kon Israel -el kualo invadio el payis enel anyo 1982- ainda kavzan penserios.

### Organizasion territoriala

Kateggoría:Paizes
Kateggoría:Levanon
Hilulá

La **hilulá** es una selebrasion ke es echa el diya del aniversario de la muerte de un haham, kuando la komunita viaja al betahayim ande se topa enterrado kon el buto de kantar i meldar espesialmente teilim. No esta bazada en dingun eskrito del Talmud ma es muy emportante en las komunitas sefardis de Marroko, Arjelia i Tunesia.

## Referensias


Kateggoría:Djudaismo
Pasaporto yisraeliano

El **pasaporto yisraeliano** (en ivrit **דַּרְכּוֹן**, *darkon*) es el dokumento uzado por los sitizenos yisraelianos ke tienen menester de vijitar otros payises i endemas por podre de este, los sitizenos yisraelianos tienen el dirito de bushkar proteksiyon i ayudo de las ambasadas i buros diplomatikos yisraelianos en otros payises.

De akódro kon la ley yisraeliana del anyo 2002, los sus sitizenos tienen el pueder de uzar pasaportos de otros payises endemas del yisraeliano, ma kale ke para entrar i salir del payis uzen solo el darkón.

El primer pasaporto yisraeliano fue el de la sinyora Golda Meir 

## Referensias


Kateggoría:Pasaportos
Adar

**Adar** o **adhar** (**אֲדָר**; de la lingua akadiana *adaru*, "granero", o endemas "yeno de nubes", aziendo liasion kon el lavoro i el klima durante el mes), es el sesheno mes del kalendario ebreo, el kualo tiene su empesijo el diya de la kreasion i el ultimo del kalendario asigun el orden en la Tora, ande tiene su empesijo en Nisan, kuando el puevlo djudio fue kitado de Ayifto.

Kuando el anyo es lungo, es duplikado, de modo ke egziste un Adar Alef i un Adar Bet kon el buto de adaptar los siklos de la luna al sol. 

## Eventemenos de Adar
* Taanit Ester
* Purim
* Nasimyento de Moshe Rabenu

Kateggoría:Kalendario ebreo
Kateggoría:Purim
Linea vedre (Kipre)

La **Linea Vedre** es la linea ke parte a Nikosiya, la sivdad kapitala de la isola de Kipre, en dos partes; una ke se topa al nord, basho kontrolo de la Repuvlika Turkana del Norte de Kipre y la otra, ke se topa al sud, basho kontrolo del governo de la Repuvlika Kipriyota, rekonosida internasionalmente. Para ken tiene menester de krusar la linea, puede azerlo a traverso de "Ledra Palace Check Point", lugar basho kontrolo de las huérsas de seguridad de ambos sektores de la isola i de la UNFICYP.

Enel anyo 1960, Kipre yegó a ser un payis independiente, konformado por dos komunidades, kon una majorita de orijin grégo i una minoria turkana. En Diziembre de 1963, la sivdad de Nikosiya bivió konfrontamyentos entre las dos komunidades, lo kualo kavzó ke la sivdad *de fakto* se partajase en dos. El Sekretario Britániko para las lisiones de la Commonwealth, Duncan Sands, vijitó la isola kon el buto de restorar la kalma. Se organizaron unos enkontros entre las dos komunidades, basho el kudio de Sands. Durante estos enkontros, el jeneral Young, el kualo era el komandante de las huérsas británikas arrivadas para kudiar el afito, markó una línea vedre el 30 de Diziembre de 1963 ensima del mapa de los konfliktos en Nikosiya. Esta linea gano huérsa diskués de ke la Turkiya invadiese la isola en Djunio de 1974 i yego a ser una frontiera *de fakto* kuando enel anyo 1983, la parte de la isola basho kontrolo turkano deklaró su independensia komo Repuvlika Turkana del Nord de Kipre, un payis ke solo aksepta la Turkiya.

## Apertura de kruses en la isola
## Crossings

Diskués de kaji 30 anyos de tener defendidos los kusamyéntos, el governo de la Repuvlika Turkana del Nord de Kipre aksepto azer mas kolay el krusamyento de la línea vedre en Avril de 2003, permetendo a los gregokipriyotas krusar enel Krusamiento del Palasio de Ledra, justo ahuéra de las paredes de la sivdad antika de Nikosiya. Esto afitó diskués de una dechizión del Djuzgo Evropeo de los Diritos Umanos.

Oy endiya, se puede krusar la linea vedre en estos puntos :

Antes de ke Kipre entrase a la Union Evropea, egzistian limitos para sitizenos ajenos echos por la Repuvlika Kipriyota, ma endagora no egzisten para los sitizenos evropeos por modre de las leyes de la Union Evropea en su regulasion 866/2004. Jeneralmente, los sitizenos de kualunke payis pueden krusar la linea vedre, ansina komo kipriyotas grégos i turkanos. Es menester yevar un pasaporto para entrar a Kipre del Nord, ma no son estampados.

## Referensias


Kateggoría:Istorya de Kipre
Shimon Peres

**Shimon Peres** (en ivrit **שִׁמְעוֹן פֶּרֶס**), nasido komo **Szymon Persky** en Wiszniewo, Polonia —oy Vishneva, Belarus— el 2 de Ogusto de 1923 - Tel Aviv, 28 de Septembre de 2016, es un polítiko yisraeliano ke dos vezes lavoró komo Primer ministro de Israel (1984-1986 i 1995-1996) es oy endiya el presidente de Yisrael. Aresivió el Premio Nobel de la Paz endjuntamente kon Its.hak Rabin i Yasser Arafat en 1994. 

Diskués de una karriera politika de mas de 50 anyadas, enel anyo 2007 fue propozado por el partito Kadima para presidente del payis. Fue yamado presidente de Israel por la Knesset el 13 de Djunio, trokando a Moshe Katsav el 15 de Djulio por siete anyos, de edad de 84 anyos.

## Referensias

## Atamientos eksternos
* El Sentro Peres para la Paz 

Kateggoría:Primeros Ministros de Israel

Kateggoría:Politikos israelianos
Kateggoría:Vikipedya:Artikolos kon grafia ladina
La Djuderia de Hervas

La **Djudería de Hervas** era una máale djudia en Hervas (Kaseres) avitada por djudios desde el syéklo XII fina 1492, kuando fueron arrondjados de Espanya por modre del Edikto de Granada sinyaturado por los Reyes Katolikos. Oy endiya, ainda es yamada ansina.

## La maále

La máale esta echa de kalejas estrechas i kazas kon balkones, echas kon madera de arvole de kastanyo, granito i adobe. Se topa desde la Plaza verso el rio Ambroz. Ainda se topan los nombres (en kastilyano) de las kalejas Sinagoga, Rabilero o Cofradía; ma anke ainda no kedan sinyos de la esnoga, la tradision dize ke se topava en la kaleja Rabilero, num. 19. En esta frágua, egzistía una kamareta ke salia ala kaleja, ma fue kitada enel anyo 1949. Otras fráguas liasionadas kon la komunita djudia son la Kaza de la Cofradía, la kuala tiene lagar i almazara ariéntro, i el espital de Benefisensia, kudiado por ijos de anusim i ke se topa en la kaleja del Vado. 

Diskués del Edikto de Granada en 1492, munchas famiyas djudias fueron a Portugal i otras se izieron kristianas, konformando la *Cofradía Católica de San Gervasio y Protasio*, la kuala diskués kriaría la *Cofradía de Nuestra Señora de la Asunción de Aguas Vivas*. Los djudios lavoravan prinsipalmente komo chapineros, kurtidores de piel, shastres, merkaderes de telas, eskrivanos i emprestadores de parás.

Enel anyo 1969, la djuderia fue dekalarada Bien de Entereso Kulturalo i desde 1989 la sivdad organisa lavoros de restorasion i amijoramiento de la djuderia. Enel anyo 1996, la sivdad promovio, endjuntamente kon otras sivdades de Espanya kon una istoria djudia emportante, la Red de Djuderias de Espanya.

Hervas
Kateggoría:Ekstremadura
Kateggoría:Hervas
Monarkiya

Una **monarkiya** o **monarshia** es una forma de governo de un payis enel kualo el posto supremo del governo es para toda la vida i el proksimo shefe del payis yega por erensia. Este posto es yamado "monarka" (del grégo "un" i "governante"), anke el biervo uzado puede ser diferente, komo rey o reina, emperador o emperatrisa, negus, voivoda, Gran duko, emir, sultan, maarahá, prens khan, zar o kaiser.

El titolo de *monarka* es eredado komo kualunke otro titolo novle; ansi, en la muestra kultura se dize ke es eredado de padre a ijo, ma el primer ijo es el kualo ereda el titolo, i primero el ijo ke la ija. En alkunos payises, komo Fransia, egziste la ley salika, ke no permete ke las mujeres ereden titolos novles, ma en otros komo Suesia i Dinamarka, si el ijo mayor es mujer, tiene todo el dirito de eredar el titolo.
 
Oy en diya, la mayor parte de las monarkiyas son konstitusionala i no absolutas; en las primeras egziste una konstitusion i un sistem de divizyón de puederes kon un parlamento kon membros eskojidos por los sitizenos. En las *absolutas* el pueder politiko se topa en las manos del monarka.

## Ver endemas
* Emperador
* Ley salika
* Monarkiya absoluta
* Monarkiya konstitusionala
* Rey
* Repuvlika

*
Kateggoría:Formas de governo
Call de Barselona

La **máale djudia de Barselona** (***call de Barselona***, en lingua katalana) es la parte del aktual Barrio Gótico de Barselona, ande se topava una djuderia. El kazal tenia un estil muy paresido al de otras máales djudias de Katalunya; en la máale se topó una antika esnoga, la kuala es restorada i oy endiya esta aperturada. 

La komunita djudia ke bivia enel *call* fina la revolta antidjudia de 1391, kuando fue destruyida i los ke ayí bivían se tenían ke konvertir al kristianismo para salvar sus vidas. Munchos de eyos desharon el payis, ma otros fueron amortados.

Durante la Operasion Plomo Fondido organisada por el Tsahal enel anyo 2008 en kontro de Hamas, la esnoga del *call*, enel *carrer Marlet, 5*, resivió un atako (el segundo en la kapitala katalana) del grup Movimento Sosyal Repuvlikano, el kualo kavzó alkunos danyos, endemas de aharvar a un miembro de la *[[Associació Call de Barcelona]]* ke se topava en la frágua al momento del atako.

## Referensias



## Atamientos eksternos

* Página de la ''Associació Call de Barcelona''.

Djudia
Kateggoría:Barrio Gótico
Barselona
Selahaddin

**Selahaddin** (Nasido en Tikrit, oy endiya en Irak en 1138; muerto en Damask, 4 de mayo de 1193), yamado en lingua kurda **Selaheddînê Eyûbî** i en arabo *صلاح الدين يوسف ابن ايوب* (**Ṣalāḥ al-Dīn Yūsuf ibn Ayyūb**) era el fondador de la Dinastia Ayubid, sultan de Ayifto i de Surya. Gran defensor del islam sunni, gerreyo en kontro de los kristianos i las doktrinas musulmanas aleshadas de la ofisiala, apresentadas por la Dinastia Abbasid. Es espesialmente konosido en Oksidente por la su konkista de Yerushalayim enel anyo 1187 diskués de ganar a los krusatos en la Batalya de Hattin, afito ke kavzó una tresera krusata.

## Referensias


Katēggoría:Kurdos
Katēggoría:Krusatas
Krusatas

Las **krusatas** eran unas kampanyas echas por las armadas de varios payises de Evropa kon el buto de tornar al kontrolo de la Tierra Santa. Estas gerras las izieron entre otros, el Sakro Imperio Romano i la Fransia de los frankos entre 1095 i 1291, anke otras gerras echas en Espanya i Evropa Orientala kontinuaron fina el syéklo XV. Las krusatas fueron echas espesialmente en kontro de los musulmanos, anke endemas en kontro de los djudios, los kristianos ortodoksos gregos i rusos, los eslavos no-kristianos, los kataros, husitos, valdenses, prusianos i a todos los inimigos del papás. Los kruzatos azian votos i el papás dezia ke eran libberos de pekados.

Egzistieron ocho krusatas:
*Primera Krusata
*Sigunda Krusata
*Tresera Krusata
*Katrena Krusata

Las otras katro krusatas son yamadas las *krusatas menores*:
*Sinkena Krusata
*Seshena Krusata
*Sietena Krusata
*Ochena Krusata

Kateggoría:Relijion
Kateggoría:Krusatas
Biobío (rejion)

La **Rejion del Biobío** (en kastilyano *Región del Biobío*) es una de las 15 rejiones de Chile. La su kapitala es la sivdad de Konsepsion. La rejion tiene 2.036.443 avitantes, una ekstension de 37.069 km2 i tiene una densidad de povlasion de 55 av./km² en 2010.

## Jeografia
El territorio dela Rejion del Biobío kolinda al norte kon la rejion de Maule, al sud topa kon la rejion de Araucanía, al oeste kon el Oseano Pasifiko, i al este kon la Repuvlika dela Arjentina (vilayetes de Neuquén i Mendoza). La rejion es partajada en vilayetes, la kapitala es la sivdad de Concepción.

## Provinsias
La rejion está konformada por kuatro provinsias:

* Provinsia de Konsepsion
* Provinsia de Nyuvle
* Provinsia del Biobío
* Provinsia de Arauko


## Komunas

## Ver endemas
* Rejiones Administrativas de Chile

## Referensias


## Enlasos eksternos
* Sitio ofisial de la Rejion del Biobío 

Kateggoría:Vikipedya:Artikolos kon grafia ladina
Katēggoría:Rejiones de Chile
Shaka Zulu

**Shaka** (1787 – 22 de Sietembre de 1828), endemas yamado **Shaka Zulu** en la majorita de las ovras de istorya, era un shefe  zulu ke al empesijo del syéklo XIX dezvelopó su chika nasion i la trokó en los gerreros mas puederosos de Afrika, la kuala gerreo kon reushitá la arivada del Imperio Britaniko desde el Kabo de Buena Esperansa.

Anke el reynado de Shaka solo yegó a 12 anyos, krió una nasion i un imperio enel Sud-Este de Afrika surante el syéklo XIX, konosido como la Nasion Zulu, ala kuala dio valores i tradisiones ke ainda oy egzisten i ke endemas izo enfluensia en las vizinas Basutolandia i Bechuanalandia. La nasion zulu ainda egziste en Sud-Afrika basho el nombre de la provinsia de KwaZulu-Natal. Endemas, el Ayroporto Internasional Rey Shaka en la sivdad de Durban es yamado ansina en su onor.

Kateggoría:Suf-Afrika
Kateggoría:Nasion Zulu
Pan

El **pan** es un alimento basiko el kualo aze parte de la komida tradisionala en Evropa, Medio Oryente, India i Amerika. Se prepara metiendo al forno una masa echa kon arina de sereales, sal i agua. La meskla jeneralmente yeva levaduras para azer ke kreska i ansina seya mas suave. El sereal más uzado para azer el pan es el trigo, anke endemas el senteno, la sevada, el maiz, el arroz. Egzisten munchos tipos de pan ke pueden ser echos kon otros produktos endemas de la arina, komo la godrura, mantekiya, azete de oliva), guevos, asukar, espesias, frutas, frutas sekas (komo por enshemplo pasas), zarzevates (komo sevoyas), frutas sekas o semiyas diferentes komo avyanas.

## Referensias


Kateggoría:Alimentos
Kateggoría:Pan
Sevoya

La **sevoya** (en latyn; *allium cepa*) ez una frhota ke aze parthe de la famiya de laz amaryllidaceae. Endemas fuole on fhuthas , es khonosida komo *sevoya de kavesa*, *sevoya de wevo* o *sevoya de bulbo*.. Se kreye ke el su orijin  no se topa en Asia Sentrala i yegó a la Evropa por modre de los gregos i romanos.

## Referensias


## Atamientos eksternoso
,

Kateggoría:Vikipedya:Artikolos kon grafia ladina
Katēggoría:Zarzavates
hze
Los Anjeles (Chile)

**Los Anjeles** (en kastilyano: *Los Ángeles*) es una sivdad i komuna de Chile ke fue fondada en 1739, tiene 166.556 avitantes i una ekstension de 1.748 km2 (2002).

## Referensias


## Enlasos eksternos
* Sitio ofisial 

Kateggoría:Vikipedya:Artikolos kon grafia ladina
Katēggoría:Lokalidades de la Rejion del Biobío
Damesek

**Damask** es la sivdad kapitala de Surya i una de las mas antikas del mundo.

## Sivdades ermanadas
Damask está ermanada kon 7 sivdades, una rejion i una provinsia: 
*  **[[Dubai]]**, Emiratos Arabos Unidos
*  **[[Toledo]]**, Espanya
*  **[[Kordova]]**, Espanya
*  **[[São Paulo (sivdad)|São Paulo]]**, Brasil
*  **[[Estambol]]**, Turkiya
*  **[[Djerevan]]**, Armenia (desde 1997)
*  **[[Ankara]]**, Turkiya (desde 2010)
*  **[[Fars|Provinsia de Fars]]**, Iran
*  **[[Ningxia|Rejion de Ningxia]]**, Kina
## Referensias


Katēggoría:Jeografiya de Surya
Kateggoría:Vikipedya:Artikolos kon grafia ladina
Katēggoría:Sivdades kapitalas
Katēggoría:Surya
Rafael Correa

**Rafael Vicente Correa Delgado** (nasido en Guayaquil, el 6 de avril de 1963) es un polítiko Ekvadorez. Desde el 15 de jenero de 2007 es el 56° prezidente de la Repuvlika de Ekvador. El aze parte del Partito Alianza País; enel anyo 2005 fue el antonses prezidente Alfredo Palacio la izo Ministro shefe del Governo.

En las eleksiones del anyo 2006, guanyó al kandidato de la oposizion Alvaro Noboa kon el 57% de los votos. Tomó el posto el 15 de Jenero de 2007.

## Referensias

Kateggoría:Politikos de Ekvador
Pol Pot

**Saloth Sar** (nasido en Prek Sbauv, Kambodja, el 19 de mayo de 1925 – Kambodja, 15 de avril de 1998), amijor konosido komo **Pol Pot** i yamado *el Suave*, era un diktador kambodjano i el prinsipal shefe de los *[[Hemeres Kolorados]]* desde el empesijo del movimento en la anyada de 1960 fina su muerte en 1998. Endemas era primer ministro de "Kampuchea Demokratika", ke fue la forma en la kuala fue konformado polítikamente el aktual Reyno de Kambodja basho el pueder de la su diktadura entre las anyadas de 1975 i 1979. Dezvelopó un estato maoista, Saloth Sar pasó a la istorya komo el prinsipal organizador del yamado jenosidio kambodjano, el kualo oy endiya es la razon por la kuala ainda egziste un djuzgo internasionalo desde 2006 kon el buto de azer djuzgo a akeyos hemeres kolorados ainda bivos.

## Referensias


Katēggoría:Diktadores
Katēggoría:Hemer Kolorado
Katēggoría:Istorya de Kambodja